Jean Castex

thumb
Jean Castex (Vic-Fezensac, Occitanië - 25 juni, 1965) is 'ne Catalaons-Franse politicus en d'n allewijle premier vaan FraankriekIn Belsj Limbörg gebruuk me liever d'n term ierste minister. Op 3 juli 2020 woort heer door de President vaan Fraankriek, Emmanuel Macron, beneump tot premier.

Heiveur waor Castex börgemeister vaan Prades in 't departemint Pyrénées-Orientales. Heer deej dat oonder de centrumrechse partij Les Républicains (LR). Wie heer premier woort, stapde heer euver nao Macrons partij La République en marche ! (LREM). Vaanaof de verkiezingeuverwinning vaan Macron in 2016 verriechde Castex 'n aontal belaangriek opdrachde veur 't Élysée. Zoe stoond heer aon 't hoof vaan de dillegatie die de Olympische Zomerspeule in 2024 binnehaolde veur Paries. Op 2 april 2020 woort heer belas mèt 't behier vaan de Franse exitstrategie bij de coronacrisis in Fraankriek. Nao de Franse gemeinteraodsverkiezinge in juni 2020 volgde heer Édouard Philippe op es ierste minister vaan Fraankriek. Heer vörmde e kabbinèt wat groetdeils geliek waor aon dat vaan ziene veurgenger. Op milieu en zjustitie woorte evels nui ministers bemeump.

Castex' beneuming woort door väöl media gezien es 'n oriëntatie nao centrumrechs oonder Macron. Ouch zoge väöl critici de beneuming vaan Cortex es 'n reactie op de touwnömmend poppelariteit vaan toenmaolege premier Philippe. Macron zou zolges die critici bang zien in poletieke concurrentie te rake mèt Philippe.

 Referenties 

Categorie:Laevende luuj
Categorie:Luuj gebaore in d'n twintigsten iew
Categorie:Persoene oet Frankriek
Categorie:Börgemeisters
Categorie:Premiers